CELEX: C2005/205/23
Language: sk
Date: 2005-08-20 00:00:00
Title: Vec C-256/05: Návrh na začatie prejudiciálneho konania podaný Telekom-Control-Kommission z 13. júna 2005, ktorý súvisí s konaním: Telekom Austria AG

20.8.2005   
            
            
               SK
            
            
               Úradný vestník Európskej únie
            
            
               C 205/13
            
         Návrh na začatie prejudiciálneho konania podaný Telekom-Control-Kommission z 13. júna 2005, ktorý súvisí s konaním: Telekom Austria AG
   (Vec C-256/05)
   (2005/C 205/23)
   Jazyk konania: nemčina
   Telekom-Control-Kommission podal 13. júna 2005 na Súdny dvor Európskych spoločenstiev návrh na začatie prejudiciálneho konania, ktorý súvisí s konaním týkajúcim sa Telekom Austria AG a bol doručený kancelárii Súdneho dvora 17. júna 2005.
   Telekom-Control-Komission žiada Súdny dvor, aby rozhodol o nasledujúcej otázke:
   Je rozhodnutie Komisie K(2004) 4070 v konečnom znení z 20. októbra 2004, ktorým sa od Telekom-Control-Kommission v súlade s článkom 7 ods. 4 smernice 2002/21 vyžaduje zrušenie návrhu opatrenia oznámeného 20. júla 2004 v konaní M 9/03, M 9a/03, zapísaného do registra Komisiou pod číslom AT/2004/0090, ktorý sa týka analýzy trhu „tranzitné služby poskytované vo verejnej pevnej telefónnej sieti“ platné so zreteľom na článok 253 ES, články 7 ods. 4, 8 ods. 2, 14, 15 a 16 smernice 2002/21/ES, usmernenia Komisie o analýzach trhu a odporúčanie Komisie (1)?
   
      (1)  Ú. v. ES L 108, s. 33.